text: Reunió a Madrid de la Comissió de Seminaris de la CEE
  El dia 20 de febrer es va reunir a Madrid la Comissió Episcopal de Seminaris i Universitats que presideix l'Arquebisbe d'Urgell Mons. Joan-Enric Vives i de la que n'és també membre Mons. Salvador Cristau, bisbe auxiliar de Terrassa. Hi assistiren un bon grup de Membres, amb el Rector d'Àvila i Professor de la UPSA Dr. Gaspar Hernàndez.
  El treball tractat fou la revisió de l'últim esborrany del "Pla de formació dels Seminaris d'Espanya" que prèvia aprovació de la propera reunió de la Comissió Permanent de la CEE, serà finalment discutit i aprovat per l'Assemblea Plenària de la CEE, i haurà de rebre el reconeixement de la Congregació per al Clergat de la Santa Seu.
  També es va dialogar sobre el lema per a la Jornada d'oració per les Vocacions del proper mes de maig, i d'altres informacions.